'ne Chemische sjtof is 'n vorm van materie die 'n gelieke chemische samestèlling haet. Daonaeve waere alle sjtoffe gekènmirk door specifieke, uniform en maetbaar sjtofeigesjappe, die zowaal anisotroop es isotroop kónne zeen. Meistes waere allein zuver sjtoffe mit gemèndj en duudj me dao gein mingsele van versjillige sjtoffe mit aan. 'n Zuver sjtoffe óngersjèdj zich dao-in van e mingsel det 'n zuver sjtof allein gesjeie kan waere door 't verbraeke van binjinge tösse atome. Zuver sjtoffe zeen ofwaal 'n inkelveljige sjtof (e chemisch element). of 'n samegestèlde sjtof ('n chemische verbinjing). 't Vörme van 'n sjtof oet zien elemente of oet einveljiger verbinjing weurt synthese geneump, 't ómgekeerde óntleding.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Chemische_sjtof&oldid=366166"
Dees pazjena is 't lèts verangerd op 6 mrt 2015, 16:19.